CELEX: 62021CN0718
Language: fi
Date: 2021-11-26 00:00:00
Title: Asia C-718/21: Ennakkoratkaisupyyntö, jonka Sąd Najwyższy (Puola) on esittänyt 26.11.2021 – L.G. v. Krajowa Rada Sądownictwa

21.3.2022   
            
            
               FI
            
            
               Euroopan unionin virallinen lehti
            
            
               C 128/5
            
         
      Ennakkoratkaisupyyntö, jonka Sąd Najwyższy (Puola) on esittänyt 26.11.2021 – L.G. v. Krajowa Rada Sądownictwa
      (Asia C-718/21)
      (2022/C 128/06)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Najwyższy
      
         Pääasian asianosaiset
      
      
         Valittaja: L.G.
      
         Vastapuoli: Krajowa Rada Sądownictwa
      
         Ennakkoratkaisukysymykset
      
      
                  1)
               
               
                  Onko SEU 19 artiklan 1 kohdan toinen alakohta esteenä kansalliselle lainsäädännölle, kuten yleisten tuomioistuinten järjestelmästä 27.7.2001 annetun lain (Dz. U. 2020, järjestysnumero 2072) 69 §:n 1 b momentin ensimmäiselle virkkeelle, jossa sellaisen ilmoituksen, jolla tuomari ilmaisee tahtonsa jatkaa tuomarinvirassa eläkeiän saavuttamisen jälkeen, tehokkuus asetetaan riippuvaiseksi toisen viranomaisen suostumuksesta?
               
            
                  2)
               
               
                  Onko SEU 19 artiklan 1 kohdan toinen alakohta esteenä sellaiselle kansallisen säännöksen tulkinnalle, jonka mukaan tuomarin myöhässä antama ilmoitus tahdostaan jatkaa tuomarinvirassa eläkeiän saavuttamisen jälkeen on tehoton riippumatta määräajan laiminlyöntiin liittyvistä olosuhteista ja määräajan laiminlyönnin merkityksestä menettelyssä, joka koskee suostumuksen antamista tuomarin jatkamiselle virassaan?